Veszprém – INCOGNITO

cím: Veszprém, Kossuth Lajos utca 5.

**Javasolt megközelítés**

**Távolsági, helyközi busszal érkezők**

A Veszprém autóbusz-állomástól 8-10 perces sétával érhető el az INCOGNITO. Az aluljárón keresztül a sétáló utcáról (Kossuth Lajos utca), amikor az kicsit lejteni kezd, jobbra egy árkád alatt lehet a Gizella udvarba jutni. Itt található az INCOGNITO. A lejtős és dombos részek miatt személyi segítő jelenlétére szükség lehet.

**Helyi járatos busszal érkezők**

A helyi járatok zöme (1,2, 3, 4, 5, 6, 7, 7A, 10, 12A, 13, 15, 22) érinti a Veszprémi Hotel előtti buszmegállót. A buszok mindegyike alacsony padlós, könnyített felszállást tesz lehetővé.

A Hotel Veszprém (Budapesti út 6.) felől érkezve a járófelület akadálymentes. A Húszemeletes irányában indulva 5 perces sétával eljutunk a Kossuth utcára. Balra fordulunk és a sétáló utcán, amikor az kicsit lejteni kezd, jobbra Marica presszó mellett egy árkád alatt lehet a Gizella udvarba jutni. A lejtős és dombos rész miatt mozgássérült személynek segítő jelenlétére szükség lehet.

Közösségi közlekedést használóknak a gyalogos útvonal a buszmegállótól biztonságos.

Kerekesszékkel, járássegítő eszközzel vagy babakocsival érkezőknek fontos információ, hogy mindkét útvonal akadálymentes.

**Akadálymentes bejutás az épületbe:** bejárat akadálymentesen megközelíthető, de akadálymentes mosdó nem áll rendelkezésre.

**Aki autóval érkezik**

Parkolási lehetőség a Bagolyvári parkolóházban, valamint a környékén lévő szabadtéri parkolókban található, ahol több helyen mozgássérült helyek is biztosítottak.

A parkoló felől az akadálymentes bejutás a Gizella udvarba kis kerülővel megoldható.

Az INCOGNITO kávézó Veszprém szívében vár baráti környezetben gondűző és stressz űző percek, vidámság, finom kávék, hideg italok, forró szendvicsek kínálatával.

A kávézó előtti tér lampionokkal díszített, kellemes perceket adhat mindenkinek, a kávézóban zajló események hangosítással itt is követhetők.

**A helyszín képekben:**

Bajárat



Pult



Belső tér és mosdók



Belső tér - asztalok

